**7ο ΚΕΦΑΛΑΙΟ**

**Διάκριση μικροοικονομίας- μακροοικονομίας**

Η **Μικροοικονομία ή θεωρία των τιμών**, εξετάζει τη συμπεριφορά των οικονομικών **μονάδων** π.χ. ενός καταναλωτή, μιας επιχείρησης. Θέματα που εξετάζει είναι η ζήτηση, η προσφορά, το κόστος κτλ. Κεντρικό ζήτημα της ανάλυσης είναι ο προσδιορισμός των τιμών. Δεν εξετάζει τις αλληλεπιδράσεις με την υπόλοιπη οικονομία.

Η **Μακροοικονομία** εξετάζει τα οικονομικά προβλήματα στο **σύνολο** μιας οικονομίας και τις αλληλεπιδράσεις μεταξύ τους. Θέματα που εξετάζει είναι το συνολικό εισόδημα, η συνολική παραγωγή, η συνολική κατανάλωση. Κεντρικό ζήτημα της ανάλυσης είναι ο προσδιορισμός του Εθνικού Εισοδήματος.

**Σφάλμα σύνθεσης**: είναι η λανθασμένη υπόθεση ότι αυτό που ισχύει για το άτομο ισχύει και στο σύνολο της οικονομίας. Παράδειγμα, η υπερπαραγωγή ενός αγρότη αυξάνει τα έσοδά του ενώ αν υπάρχει υπερπαραγωγή σε όλους τους αγρότες μπορεί να μειωθούν τα έσοδά τους. Για να αποφύγουμε το σφάλμα σύνθεσης μελετάμε ξεχωριστά τη συμπεριφορά των μονάδων (μικροοικονομία) από τη συμπεριφορά του συνόλου ( μακροοικονομία).



**Ακαθάριστο Εγχώριο Προϊόν (Α.Ε.Π),**

**Ακαθάριστο Εγχώριο Προϊόν (Α.Ε.Π), που είναι η συνολική αξία όλων των τελικών αγαθών και υπηρεσιών που παράγονται σε μια οικονομία σ’ ένα έτος.** Αν η οικονομία παράγει τα αγαθά Α, Β, Γ κτλ., τότε ισχύει:

ΑΕΠ=PAQA + PBQB + PΓQΓ + ...

Η έννοια **«εγχώριο»** δηλώνει ότι το προϊόν παράγεται μέσα στη χώρα ανεξάρτητα από το εάν οι παραγωγοί είναι μόνιμοι κάτοικοι αυτής ή άλλης χώρας. Παράδειγμα, αν ένα εργοστάσιο κατασκευής ηλεκτρικών συσκευών ανήκει σε Γερμανούς, όμως παράγει εντός της ελληνικής επικράτειας, τα προϊόντα του αποτελούν μέρος του Α.Ε.Π. της Ελλάδας.

Λέγεται και **ονομαστικό ή τρέχον Α.Ε.Π.** μετρά την αξία της παραγωγής σε τρέχουσες τιμές

**Προστιθέμενη αξία**

**Ενδιάμεσα** ονομάζονται τα αγαθά που προορίζονται για περαπέρα **μετασχηματισμό ή μεταπώληση** και όχι για τελική χρήση.

**Τελικά** ονομάζονται τα αγαθά που αγοράζονται για **τελική χρήση** και όχι παραπέρα μετασχηματισμό ή μεταπώληση.

Τα τελικά αγαθά περιλαμβάνουν την αξία των ενδιάμεσων. Για παράδειγμα, στην αξία μιας μπλούζας, που είναι τελικό προϊόν, περιλαμβάνεται η αξία του μαλλιού, του νήματος, του πλεκτού, που είναι τα ενδιάμεσα αγαθά. Το Α.Ε.Π. περιλαμβάνει **μόνο την αξία των τελικών προϊόντων** και υπηρεσιών, για να αποφύγουμε να υπολογίσουμε δύο και περισσότερες φορές τα ενδιάμεσα.

**Προστιθέμενη Αξία** είναι η **επιπλέον** αξία που προσθέτει στο προϊόν κάθε επιπλέον στάδιο παραγωγής. Το άθροισμα όλων των προστιθέμενων αξιών όλων των σταδίων παραγωγής ενός αγαθού είναι ίσο με την τελική τιμή του αγαθού. Το Α.Ε.Π. επομένως είναι η συνολική προστιθέμενη αξία της παραγωγής όλων των επιχειρήσεων της οικονομίας.

**ΑΕΠ Πραγματικό**

Η χρηματική αξία υπολογίζεται με το γινόμενο της τιμής επί την ποσότητα. Επομένως, το Α.Ε.Π. μεταβάλλεται όταν έχουμε μεταβολή είτε στην τιμή είτε στην ποσότητα των αγαθών. Οι τιμές των αγαθών συνήθως δεν παραμένουν σταθερές διαχρονικά και για τον λόγο αυτό το Α.Ε.Π. δεν είναι καλό μέτρο της αξίας της συνολικής παραγωγής.

Για να φαίνονται μόνο οι αυξήσεις της ποσότητας του προϊόντος στο ΑΕΠ υπολογίζουμε το πραγματικό ΑΕΠ.

**Το πραγματικό Α.Ε.Π. μετρά την αξία της συνολικής παραγωγής σε τιμές του έτους βάσης.**

Τρόποι υπολογισμού Α.Ε.Π πραγματικού ή σταθερού:

**1η μέθοδος:** Επιλέγουμε ένα έτος αυθαίρετα ως έτος βάσης. Αν πολλαπλασιάσουμε τις ποσότητες κάθε έτους με τις τιμές του έτους βάσης, το Α.Ε.Π. που θα προκύψει θα μετράει την αξία της συνολικής παραγωγής σε τιμές αυτού του έτους βάσης και θα δείχνει τις πραγματικές μεταβολές του προϊόντος μιας οικονομίας. Έστω to=έτος βάσης

**ΑΕΠΣΤΑΘΕΡΕΣ ΤΙΜΕΣ to = PΑt0.QA+PBt0.QB+PΓt0.QΓ+…**

**2η μέθοδος:** Χρησιμοποιούμε έναν **δείκτη τιμών** (ΔΤ) ή **αποπληθωριστή τιμών** για να αφαιρέσουμε την επίδραση των τιμών από το Α.Ε.Π. σε τρέχουσες τιμές.

**Ο ΔΤ προκύπτει αν διαιρέσουμε τις τιμές κάθε τρέχοντος έτους με τις τιμές του έτους που αυθαίρετα επιλέξαμε εντός βάσης.**

ΔΤto= 100

Ο ΔΤ εκφράζει τις τιμές κάθε έτους στις τιμές του έτους βάσης. Ο ΔΤ στο έτος βάσης είναι πάντα 1 ή 100.

Το Α.Ε.Π. σε **σταθερές τιμές του έτους βάσης ή πραγματικό** προκύπτει αν διαιρέσουμε το Α.Ε.Π. σε τρέχουσες τιμές κάθε έτους με τον αντίστοιχο ΔΤ.

ΑΕΠέτους t σε σταθερές τιμές t0 = .100

Στο έτος βάσης ισχύει: **Α.Ε.Π. σε τρέχουσες τιμές =Α.Ε.Π. σε σταθερές τιμές.**

**Ακαθάριστο Εθνικό Προϊόν**

Το **Ακαθάριστο Εθνικό Προϊόν** δείχνει το προϊόν που παράγεται εντός της επικράτειας μόνο από τους πολίτες της χώρας (ημεδαπούς) και το μέρος του προϊόντος που παράγεται από ημεδαπούς που μένουν στο εξωτερικό. Το Ακαθάριστο Εθνικό Προϊόν δεν περιλαμβάνει το προϊόν που παράγουν οι αλλοδαποί εντός της επικράτειας.

**Καθαρό εισόδημα από το εξωτερικό=Εισροή εισοδήματος από το εξωτερικό-εκροή εισοδήματος προς το εξωτερικό**

**Ακαθάριστο Εθνικό Προϊόν= Ακαθάριστο Εγχώριο Προϊόν+ Καθαρό εισόδημα από το εξωτερικό**

**Το κατά κεφαλήν πραγματικό Α.Ε.Π.**

Αν διαιρέσουμε το πραγματικό ΑΕΠ μιας χώρας με τον πληθυσμό προκύπτει το κατά κεφαλήν πραγματικό ΑΕΠ. Το πραγματικό κατά κεφαλήν ΑΕΠ ονομάζεται και δείκτης **όγκου** του κατά κεφαλήν ΑΕΠ.

**Κατά Κεφαλήν Πραγματικό ΑΕΠ =**

Δείχνει το εισόδημα που αντιστοιχεί σε κάθε κάτοικο της οικονομίας με την προϋπόθεση ότι η κατανομή του προϊόντος είναι ίση (κατά μέσο όρο).

* Όσο πιο δίκαιη είναι η κατανομή του εισοδήματος, τόσο πιο αξιόπιστο μέτρο της ευημερίας είναι το κατά κεφαλήν ΑΕΠ.
* Αντίθετα, όσο πιο άνιση είναι η κατανομή του εισοδήματος, τόσο λιγότερο καλό μέτρο είναι το κατά κεφαλήν ΑΕΠ, π.χ. το κατά κεφαλήν ΑΕΠ των πετρελαιοπραγωγικών χωρών είναι υψηλό χωρίς αυτό να σημαίνει ότι οι κάτοικοι ευημερούν. Επίσης μπορούμε να έχουμε:

**Κατά Κεφαλήν Ονομαστικό ΑΕΠ=**

**Ποιες αδυναμίες παρουσιάζει το Α.Ε.Π. ως δείκτης της οικονομικής ευημερίας;**

**Απάντηση:** Το Α.Ε.Π. είναι ο σπουδαιότερος δείκτης του βιοτικού επιπέδου μιας χώρας, παρουσιάζει όμως πολλές ατέλειες και αδυναμίες. Οι σπουδαιότερες είναι:

**α.** **Δεν μετρά την αξία της παραγωγής που δεν προορίζεται για πώληση.** Το προϊόν που δεν γίνεται αντικείμενο αγοραπωλησίας, αλλά προσφέρεται με βάση ηθικούς, συναισθηματικούς και εθιμικούς κανόνες δεν περιλαμβάνεται στο Α.Ε.Π.. Για παράδειγμα, οι υπηρεσίες μιας οικιακής βοηθού περιλαμβάνονται στο Α.Ε.Π., όχι όμως οι υπηρεσίες μιας νοικοκυράς.

**β.** **Το ΑΕΠ είναι ποσοτικός και όχι ποιοτικός δείκτης.** Το Α.Ε.Π. καταγράφει μόνο την ποσοτική μεταβολή του προϊόντος και όχι την ποιοτική. Η ποιότητα όμως των προϊόντων και γενικότερα της ζωής είναι εξίσου σημαντική και δεν αντανακλάται στο Α.Ε.Π.. Παράδειγμα, μια εθελοντική δενδροφύτευση βελτιώνει την ποιότητα ζωής, η βελτίωση αυτή όμως δεν εκφράζεται στην τιμή κάποιου προϊόντος και έτσι δεν περιλαμβάνεται στο Α.Ε.Π..

**γ.** **Το ΑΕΠ αγνοεί τη σύνθεση και την κατανομή της παραγωγής.** Το Α.Ε.Π. δεν εκφράζει τα είδη των αγαθών που παράγονται**,** δηλαδή δεν μας δίνει πληροφορίες για το πόσα καταναλωτικά ή κεφαλαιουχικά ή πολεμικά αγαθά παράγει. Επίσης, δεν μας δίνει πληροφορίες για το πως **διανέμεται (μοιράζεται)** το προϊόν στους κατοίκους της οικονομίας. Η κατανομή όμως, αν βελτιώνεται ή χειροτερεύει, επηρεάζει θετικά ή αρνητικά τη ζωή των πολιτών. Όσο πιο ίση είναι η κατανομή του ΑΕΠ, τόσο υψηλότερο είναι το βιοτικό επίπεδο μιας χώρας, διότι μικραίνει το χάσμα μεταξύ φτωχών και πλούσιων.

**δ. Δεν μετρά την αξία της παραγωγής που αφορά στην παραοικονομία.** Το μέρος της οικονομικής δραστηριότητας που αποκρύπτεται από το κράτος είτε για λόγους φορολογικούς είτε επειδή είναι **παράνομη**, όπως λαθρεμπόριο, ναρκωτικά κτλ., δεν περιλαμβάνεται στο ΑΕΠ. Όσο πιο έντονη είναι η παραοικονομία, τόσο πιο αναξιόπιστος δείκτης είναι το ΑΕΠ.